  Анжелика Тихонова корреспондент Удмуртиын школаосты федерал юрттэтэз возьматэк пуктыны кутскыны быгатозы. Со сярысь улосвыл тӧро Александр Бречалов  меӵак эфираз вераз (16+). Кивалтэт со ужпумез сэрттыны-пертчыны тырмыт коньдон сётэ. 2019-тӥ арын ми Ижкарын Леваневский нимо урамын но Постол черкогуртын школаосты пуктонэз йылпумъям. Но кулэяськон шӧдскымон тросгес, соин ик ми сыӵе пумкылъян кутӥм, Росси кивалтэт коньдон висъялоз шуыса иворез возьматэк, ми кылкутонэз ас выламы басьтом но со интыосын, кытын тужгес бадӟым кулэяськон, лэсьтӥськыны кутском Александр Бречалов, Удмуртилэн тӧроез2020-тӥ арын нырысь ик Дэри ёросысь Пыӵанка гуртын, Вавож ёросысь Кионгуртын, Пичи Пурга ёросысь Аксакшур гуртын школаос пуктыны кутскозы. Туэ Ижкарысь Берш нимо урамысь но Кезысь школаос йылаз-пумаз вуттэмын луыны кулэ. Ижкарын 11 школаослы кулэяськон вань. 2021-тӥ арысен карын араз кык школаен пуктыны кулэ «Большой ремонт» ӵектос туж кулэ луись. 2019-тӥ арын 31-тӥ толсурозь ми 400-лэсь трос объектъёсты йылпумъям. Со 10-15 ар ӵоже тупатъян ужъёслэсь трос Александр Бречалов, Удмуртилэн тӧроез2020-тӥ арын программая 21 нылпи садъёсты но 60 школаосты выльдозы.  Тегъёс: Ижкар Удмуртия школаос лэсьтськон АлександрБречалов 100ар  